तुम यह ख़बर चूकना नहीं चाहोगे।
एक यात्री की मौत हो गई है।
कमबख़्त एक बम से।
ठीक है। किसी को पता न चले तुम्हें यह मैंने बताया है।
यह क्या कर दिया तुमने?
बस मुझ पर भरोसा रखो।
मैं चाहता हूँ सारा नेटवर्क खाली करवा दिया जाए।
किसी लाइन पर कोई ट्रेन न हो। और मेरे रास्ते में खड़ी ट्रेन को हटा दिया जाए।
हाँ, हम यह कर सकते हैं।
मैं तुम्हारा आश्वासन चाहती हूँ कि और किसी को कोई चोट नहीं पहुँचाई जाएगी।
और मैं अगले 30 मिनट में तस्वीर के साथ पुष्टि चाहता हूँ
कि बेली-ब्राउन आपके पास जर्मनी में है।
एक फ़ोटो के साथ। उसे भेजने के लिए मैं तुम्हें एक नंबर दूँगा।
देखो, हमने उसे ढूँढने की कोशिश की है। मैं यह आश्वासन नहीं दे सकती कि उसे इतनी जल्दी ढूँढ लेंगे।
सैम, कृपया…
ठीक है। तो तुमने देख लिया है कि क्या होता है जब तुम असफल होती हो।
तुम देखना नहीं चाहोगी कि क्या होगा अगर तुम फिर से असफल हुईं।
तुम्हारे पास 30 मिनट हैं। ठीक है?
अब, तुम उसे कमबख़्त ढूँढो।
यू8 हर्मैनस्ट्रासे
ठीक है। अब तुम यात्रियों से कह दो
कि नेटवर्क पर छोटी सी आग लग गई है
और हमें रास्ता बदलकर किसी दूसरी लाइन पर जाना पड़ रहा है।
चलो! अभी।
सुनो। शांत हो जाओ।
सर।
ठीक है, सब लोग सुनो।
"ध्यान दें। नेटवर्क पर एक छोटी सी आग के कारण
इस ट्रेन का रास्ता बदलकर इसे यू8 पर डाल दिया गया है।
यह केवल एहतियातन किया गया है।
पहले डिब्बे के यात्री कृपया उसे खाली करके
तुरंत ट्रेन में पीछे की ओर चले जाएँ।"
ठीक है, बच्चों। तुमने सुन लिया। अपने बैग उठा लो।
- दोस्तों। - चलो। चलो।
कृपया, एक के बाद एक।
मैं दोहराता हूँ…
ठीक है। आगे बैठे हुए सब लोग…
कृपया पीछे के किसी डिब्बे में चले जाएँ।
धन्यवाद।
आप ठीक हैं?
- चलो। जल्दी, जल्दी। - ठीक है।
ठीक है, अच्छा है।
चलो, ट्रेन चलाओ।
हैलो?
वह रहा वह। वहाँ।
तुम आख़िर कर क्या रहे हो?
सुनो! बहुत ध्यान से मेरी बात सुनो।
चलो, चलो। तुम ठीक हो…
हमें यहाँ से निकलना होगा।
चलो। चलो।
तुमने उन्हें आधा घंटा कहा है?
हाँ। क्योंकि हमारे पास आधा घंटा ही है,
इससे पहले कि वे यहाँ आकर सब समझ जाएँगे।
मैं अपना सिर उठाकर रखता हूँ बस इतना कि आसमान देख पाऊँ
और जब हम जाएँगे, हम धीरे नहीं चलेंगे
हम पूरा मुक़ाबला करेंगे
और एक दिन तुम वह बन जाओगे जो तुम वाक़ई हो
बस अपना सिर हमेशा उठा कर रखना
अपनी मुट्ठी को चूमो और आसमान को छुओ
दुनिया को ख़त्म होने से बचाने के लिए बहुत देर हो चुकी है
एक दिन
हम सब वहाँ पहुँचेंगे
हाँ, हाँ, हाँ हाँ, हाँ, हाँ
हाइजैक
यह सैम नेल्सन कौन है?
वह लंदन में रहने वाला एक वक़ील है।
उसकी ख़ासियत विलय और अधिग्रहण में है। कॉर्पोरेट समझौते कराना।
वह किंगडम 29 पर सवार था।
जिसे हाइजैक किया गया था।
वे चिकित्या-सहायकों को वहाँ क्यों नहीं भेज रहे?
हमें पहले आग से निपटना होगा।
वह कई महीनों से कोशिश कर रहा है
कि जर्मन पुलिस उसकी बात को गंभीरता से ले।
जीएसजी9 अभी भी आदेश का इंतज़ार कर रहे हैं। मैं उनसे क्या कहूँ?
बस इंतज़ार करें। अभी के लिए।
चांसलर और मेयर के दफ़्तर ताज़ा जानकारी का इंतज़ार कर रहे हैं।
हमारे पास 30 लाख लोग हैं जिनके लिए इस समय कोई परिवहन प्रणाली नहीं है
और लोगों में घबराहट फैलने लगी है।
चांसलर इंतज़ार नहीं करेंगे।
यह अब एक क्रियाशील निर्देश केंद्र है।
जो कोई भी मेरे अधीन काम नहीं कर रहा, वह अपना काम कहीं और से करे।
बाकी सब, बाहर निकलो।
- श्री डियेल। - जी?
वह नक़्शा।
मैं देखना चाहती हूँ वह कहाँ है और कहाँ जा रहा है।
- और कुछ नहीं। - ठीक है।
ठीक है, अच्छी बात है।
मुझे सभी सामरिक इकाइयों से सीधा संपर्क चाहिए।
ज़रूर।
और मैं यह पुष्टि चाहती हूँ कि पूरा नेटवर्क खाली करवा लिया गया है।
- यह तो आज है। - क्या?
नेल्सन का बेटा, काई,
एक साल पहले आज ही के दिन एक कार दुर्घटना में मारा गया था।
नेल्सन को यक़ीन है कि काई की हत्या हुई थी
और वह जॉन बेली-ब्राउन ने की थी।
और अब उसे क्या चाहिए, न्याय?
या…
बदला।
काई स्मिथ नेल्सन मार्शा स्मिथ
जन्म तिथि : 22-03-2006
ठीक है, तो सैम मानता है कि यह वह आदमी है जिसने उसके बेटे की हत्या की है।
इस पर 25 जुलाई की तिथि है।
हैमबर्ग के बंदरगाह पर आप्रवासन।
और उसे लगता है यह जॉन बेली-ब्राउन है?
सैम ने कई महीनों तक इसका पीछा किया है।
सैम का कहना है कि यह साबित करता है कि बेली-ब्राउन जर्मनी में है।
और अब श्री नेल्सन एक हत्यारे भी बन गए हैं।
हैमबर्ग सीमा के रिकॉर्ड, वहाँ के सीसीटीवी की जाँच करो।
मैं उससे फिर से बात करती हूँ।
तुम उस लड़की का इस्तेमाल करोगी?
तुम्हारे पास कोई बेहतर विचार है?
मैं मदद कर सकता हूँ। उसे बता सकता हूँ कि वह क्या करे।
ऐसे आदमियों की, हर तरीके के उग्रवादियों की नस-नस पहचानना,
यही मेरा काम है।
अगर हम उसे उकसा सकें,
तो शायद हम इसका अंत कर पाएँ।
जैनोविट्ज़ब्रुके।
इस कैमरे को कौन देख सकता है?
कोई नहीं। यह अंदरूनी है।
पक्का?
- नियंत्रण कक्ष से इसका संपर्क नहीं है? - नहीं।
वे हमें यहाँ नहीं देख सकते?
नहीं, इसकी फ़ीड बस इस हार्ड ड्राइव तक जाती है।
- कहाँ? - इसके अंदर एक हार्ड ड्राइव है।
बिल्कुल।
सैम?
कैसा चल रहा है, क्लैरा?
माफ़ी चाहती हूँ, हम अभी तक उस आदमी का पता नहीं लगा पाए हैं जिसे तुम ढूँढ रहे हो।
हम कोशिश कर रहे हैं।
ठीक है, उसके लिए कुछ बहुत शक्तिशाली लोग काम कर रहे होंगे।
तुम्हें ख़ुद से पूछना चाहिए कि वे कौन हैं।
और समय लो
हम हैमबर्ग सीसीटीवी की जाँच कर रहे हैं। पर हमें और समय चाहिए।
और तुम्हारा आश्वासन कि और किसी को कुछ नहीं होगा।
पहले तस्वीर।
परिवार
ठीक है।
मुझे पता है तुम एक पिता हो, सैम।
इस ट्रेन पर कई परिवार हैं।
बच्चे हैं।
वे पक्का बहुत डरे हुए होंगे।
तुम्हारे साथ कौन है?
हम समझना चाहते हैं। ताकि हम मदद कर पाएँ।
क्योंकि मुझे नहीं लगता तुम किसी को चोट पहुँचाना चाहते हो।
- सच में नहीं। - तुम…
तुम मेरे बारे में कुछ नहीं जानतीं, अच्छा?
मक़सद
हम जानते हैं तुम्हें जॉन बेली-ब्राउन क्यों चाहिए।
हम जानते हैं उसने तुम्हारे बेटे के साथ क्या किया।
मुझे अफ़सोस है…
काई के लिए।
तुम्हारे साथ जो कोई भी है, मैं उससे बात करना चाहता हूँ। अभी।
हैलो, सैम।
मेरा नाम पीटर फ़ेबर है।
मैं ब्रिटिश ख़ुफिया विभाग से हूँ।
मैं चाहता हूँ कि बिना किसी और की मौत हुए इसका अंत हो जाए।
ठीक है, फ़ेबर, तुम न तो मेरे बारे में कुछ जानते हो
और न ही यह कि मैं क्या कर सकता हूँ, ठीक है?
जो उस यात्री के साथ हुआ, वह किसी और के साथ भी हो सकता है,
अगर मुझे वह नहीं मिला जो मैं चाहता हूँ।
अलैक्ज़ांदरप्लत्ज़
वे अभी तक आग पर क़ाबू नहीं कर पाए हैं। हम वहाँ नीचे नहीं जा सकते।
और रोबोट?
धन्यवाद।
माफ़ कीजिए…
धन्यवाद।
यूनाइटेड किंगडम ऑफ़ ग्रेट ब्रिटेन एंड नॉर्दर्न आयरलैंड
पासपोर्ट
मुझे एक ताज़ा ख़बर देने के लिए यह कार्यक्रम बीच में रोकना होगा।
पुलिस के आधिकारिक तौर पर कोई बयान न देने के कारण…
…अब हमें एक अनाम स्रोत से समाचार मिल रहे हैं :
…अलैक्ज़ांदरप्लत्ज़ पर एक धमाके के बाद एक मौत हो गई।
वाह, तो अब यह ख़बर लीक हो गई है।
अपना काम ठीक तरह करो।
अगर यात्रियों को पता चल गया, तो शायद नेल्सन मजबूर हो जाए।
यह सारे सोशल मीडिया पर फैल गया है।
तुमने कहा था यह सब नियंत्रण के बारे में है। क्या मतलब था तुम्हारा?
उसकी फ़ाइल में लिखी चीज़ें।
हर बारीकी पर पूरा ध्यान दिया गया है।
उसने इसकी तैयारी में पूरा एक साल लगाया है।
तो वह एक होशियार आदमी है।
बहुत धीरज वाला है।
और वह अचानक एक ही घंटे में ऐसे ही किसी मासूम यात्री को
मार डालता है।
हो ही नहीं सकता।
क्या तुम्हें यह अजीब लग रहा है?
वह ग़ुस्से में है और हताश है।
पर वह कतराया नहीं।
हम सबने यह देखा।
उसने ख़ुद पर पूरा नियंत्रण दिखाया।
पहली बार किसी को मारना, उसका तुम पर असर पड़ता है।
मैं यह देख चुका हूँ।
उस पर कोई असर नहीं हुआ।
बेली-ब्राउन का क्या हुआ?
हमारे पास हैमबर्ग से आने वालों की सूची है।
ठीक है, और?
ऐसा कुछ नहीं दिखा जो झूठा या नक़ली नाम लग रहा हो।
हम फ़ुटेज का इंतज़ार कर रहे हैं
पर मुझे नहीं लगता हमें कुछ पुख्ता मिलेगा।
हमारे पास समय ख़त्म हो जाएगा।
ओह, उफ़।
माफ़ करना, यह किसकी साईकिल है?
वह आपके डिब्बे में गया था। उसका नाम शायद फ़्रैडी है।
आह, वह लीडर जैसा आदमी।
जो भी है। वह ड्राइवर को देखने गया है।
फिर उसे उसकी साइकिल नहीं चाहिए होगी। मैं यह ले लूँ? माफ़ करना।
सैम भी गया था। वह अंग्रेज़।
क्या?
यू-बान पर कोई घटना हो गई है।
- माफ़ करना, क्या कहा तुमने? - क्या?
यहाँ लिखा है यू8 पर बम की धमकी मिली है।
चलो, वह हमसे संबंधित नहीं है।
अब तो है। चूँकि हमारा रास्ता बदल दिया गया है।
अगर हम ही वह घटना हों तो?
तुमने बर्लिन की यह ख़बर देखी?
क्या?
बर्लिन के यू-बान में एक संभावित आतंकवादी घटना की…
- मेट्रो का हाइजैक। - …ख़बरें आ रही हैं।
एक धमाके की अफ़वाहें आ रही हैं। पूरा नेटवर्क बंद कर दिया गया है…
यह क्या बकवास है?
हैलो!
एक भी शब्द मुँह से न निकले। ठीक है?
- हाँ? हैलो। - हैलो।
ट्रेन के साथ सब ठीक है ना?
यात्री थोड़े चिंतित हो रहे हैं।
नहीं, सब ठीक-ठाक है।
ड्राइवर ने मेरी मदद माँगी थी।
- ठीक है। - हाँ।
वह बस इसलिए क्योंकि
ख़बरों में किसी आतंकवादी चेतावनी के बारे में बताया जा रहा है।
सच में?
मैंने ऐसा कुछ नहीं सुना है।
तुम अपनी सीट पर वापस चले जाओ, अच्छा?
- हाँ? - हाँ।
सब ठीक है।
- ठीक है। - हाँ।
ठीक है।
वहाँ अंदर सब ठीक है?
- मैंने तुम्हें अभी तो बताया। - मैं बस पूछ रहा हूँ।
सब ठीक है, धन्यवाद।
ठीक है।
क्या हो रहा है?
इस ट्रेन में कुछ गड़बड़ है।
सैम ठीक है?
मुझे समझ नहीं आया पर कुछ अजीब हो रहा है।
ठीक है। चलो, चलें। बच्चों, क्विज़ में कौन-कौन भाग लेना चाहेगा?
अलैक्ज़ांदरप्लत्ज़
तुमने किसी धमाके की आवाज़ सुनी?
पता नहीं। मुझे कुछ भी सुनाई देना बंद हो गया था।
हम बाहर आने के लिए स्टेशन आधा पार कर चुके थे जब उन्होंने कहा वह फट गया।
कुछ भी ठीक तरह पता नहीं चला।
चलो, ज़रा सब साफ़-साफ़ समझने की कोशिश करें…
वे अब रोबोट अंदर भेज रहे हैं।
अच्छा है, हालाँकि इससे हम जॉन बेली-ब्राउन को नहीं ढूँढ पाएँगे।
और हमारे पास ज़्यादा समय नहीं है…
मैंने न्याय कार्यालय में किसी संपर्क से बात की थी।
और जॉन बेली-ब्राउन का कोई रिकॉर्ड न होने का कारण यह है
कि 25 जुलाई को सुबह 8.00 बजे से लेकर 9.00 बजे के बीच
कोई भी हैमबर्ग के बंदरगाह में दाख़िल ही नहीं हुआ है।
जो कि, मैं कहूँगी, होना संभव नहीं है।
किसी ने रिकॉर्ड डिलीट कर दिए?
वह डेटा आपके विभाग के बाहर के किसी आईपी एड्रेस से एक्सेस किया गया था,
जिसे ट्रेस किया गया है, "स्वाबिच स्ट्रासे" में?
"श्वाबिशे स्ट्रासे?"
"श्वाबिशे स्ट्रासे।"
हाँ।
मैं तुम्हें वापस फ़ोन करता हूँ।
वह आप थे जिन्होंने हैमबर्ग के रिकॉर्ड डिलीट किए।
- इसके पास इस स्तर की सुरक्षा मंज़ूरी नहीं… - "श्वाबिशे स्ट्रासे।"
वह एक बहुत साधारण इमारत का पता है
जिसे जर्मन सरकार ने ब्रिटिश सरकार को किराए पर दिया है,
किन्हीं, हम कह सकते हैं, इन्कार किए जा सकने वाले कामों के लिए?
तभी आप यहाँ जर्मनी में हैं, है ना?
जॉन बेली-ब्राउन ऐमआई5 के पास है।
और आप उसकी सुरक्षा कर रहे हैं।
क्यों?
मुझे लगता है तुम स्थिति को ठीक से समझ नहीं रही।
एक आदमी मर चुका है
और हम आपकी वजह से एक वैश्विक ख़बर बनने वाले हैं।
जो मुझे चाहिए, वह तुरंत मुझे सौंपो
वरना मैं मीडिया से कह दूँगी कि बेली-ब्राउन ब्रिटिश ख़ुफिया विभाग के पास है
और वे मासूम नागरिकों की ज़िंदगियों से खेल रहे हैं।
कुछ ही मिनट बचे हैं, क्लैरा।
क्या तुम लोग वह ले आए जो मुझे चाहिए?
माफ़ी चाहती हूँ, सैम। हम अभी भी उसके लिए कोशिश कर रहे हैं।
- लैंग। - वे जान चुके हैं कि बेली-ब्राउन हमारे पास है।
कैसे?
उसे बंद करके रखो, एक तस्वीर ले लो।
पता करो किसने अपना मुँह खोला है।
ठीक है, चीफ़।
- हमसे कोई मिलने आया है। - ठीक है।
अच्छा, तो ऐमआई5 यह देखने आई है कि जर्मन ख़ुफ़िया विभाग कैसे काम करता है।
वह कहाँ है?
पेशाब भी चैन से नहीं करने देते।
क्या हुआ?
सैम?
तुम सही थे।
जॉन बेली-ब्राउन यहीं है। बर्लिन में।
मैंने तुम्हें जो नंबर दिया है, उस पर एक तस्वीर भेजो।
जैसे ही मुझे वह मिलेगी, हम यह ख़त्म करने के बारे में बात शुरू कर सकते हैं।
यह लो।
दरअसल बहुत बेकार थी।
तो फिर इसके बाद तुम्हें एक बीयर और डबल चीज़बर्गर दे देंगे।
जब यह सब ख़त्म हो जाएगा।
मैं पौंधों से मिली चीज़ें ही खाता हूँ।
शायद तुम अपनी उस बेहद ज़रूरी मीटिंग में भी पहुँच जाओ।
मैं संधारणीयता सलाहकार हूँ।
पर सच कहूँ तो, यह सब बकवास है। बस…
अमीर कंपनियों का ख़ुद को पर्यारण का हितैषी दिखाने का नाटक है।
ख़ैर, एक बार मुझे यह तस्वीर मिल जाए…
तुम जो चाहो वह कर सकते हो।
मुझे कुछ मिला है।
मिल गई?
हाँ।
काम हो गया, सैम? तुम्हें यही चाहिए था, है ना?
हाँ। धन्यवाद, क्लैरा।
तो…
नेल्सन ने तुमसे सीधा दूतावास में संपर्क किया?
जबकि सीसीटीवी बंद था?
हाँ।
तुम इस काम में नई हो।
मेरा अंदाज़ा है, वहाँ कोई तुम्हें गंभीरता से नहीं लेता।
वे सारे अजीबोग़रीब और सनकी लोगों को तुम्हारे मत्थे मढ़ देते हैं।
मुझे बताइए बेली-ब्राउन आपके पास क्यों है। वह अब तक जेल में क्यों नहीं है।
हम जर्मन ख़ुफ़िया विभाग के साथ मिलकर उसे पकड़ने की कोशिश कर रहे हैं।
उसके भागने का डर हमेशा बना रहता है…
इसलिए हमें उसे ऐसे छुपा कर रखना पड़ा।
हम उसे यूके प्रत्यर्पित करवाएँगे जहाँ उसे जेल में डालेंगे।
बस मुझे पहले सब कुछ व्यवस्थित करना है।
सही है।
ख़ैर, तुमने जितना सोचा होगा, नेल्सन ने तुम्हें उससे कहीं अधिक
दिलचस्प दिन दे दिया है।
और आप इसकी विडंबना को तो समझेंगी, मिस थैचर।
सैम और मैं।
हम दोनों एक ही चीज़ चाहते हैं।
जो बेली-ब्राउन ने किया, उसकी सज़ा उसे मिल जाए।
मैं सही जगह पर पहुँच गया हूँ।
वह अब मेरी नज़रों के सामने है।
हाँ, समझ गया।
ऐंटशेयरफ़र यानी बम निष्क्रिय करने वाला
यह देखो ज़रा।
यह कुछ हो सकता है?
कैसे?
तो धुआँ कहाँ से आ रहा है?
मैं कोई साईकिल की दुकान या कोई जूस बार खोल सकता हूँ।
हाँ।
बर्लिन में उनकी बहुत ज़रूरत है।
एक साईकिल की दुकान जिसके अंदर जूस बार हो।
ठीक है, सैम। तुम्हें तस्वीर मिल गई है। अब क्या?
मैं…
बढ़िया। अब उसे ट्रेन पर लेकर आओ।
सैम?
क्या तुम वहाँ हो?
सैम?
क्या तुम वहाँ हो?
अब मैं चाहता हूँ कि जॉन बेली-ब्राउन को मेरे पास लाया जाए।
नहीं तो फ़्रैडी के साथ जो हुआ है…
वह किसी और के साथ हो जाएगा।
उसकी ज़रूरत नहीं पड़ेगी।
क्योंकि मेरे पास एक बेहतर पेशकश है।
सत्यानाश।
मैं आज जॉन बेली-ब्राउन को
- सरकारी वक़ील के दफ़्तर लेकर आऊँगी। - ऐडा। क्या?
मीडिया के सामने, खुले-आम।
वह न्याय का सामना करेगा।
जो उसने किया, उसके लिए असली न्याय का।
मैं क़सम खाती हूँ कि मैं यह तुम्हारे लिए करूँगी।
तुम्हारे बेटे के लिए।
तुम यही चाहते हो ना, है ना?
पर मैंने यह नहीं माँगा है।
अब उसे मेरे पास लेकर आओ।
यह तो अच्छा नतीजा है, है ना?
अगर उस आदमी ने वाक़ई तुम्हारे बेटे को मारा है, तो तुम कह देना कि उससे तुम्हारा दिमाग़ ख़राब हो गया था।
- वे तुम्हारे साथ नरमी बरतेंगे। - तुम समझ नहीं रहे।
पुलिस चीफ़ की बात मान लो।
तुम्हें लगता है यह मैं कर रहा हूँ?
कि अगर मैं तुम्हें छोड़ना चाहूँ, तो छोड़ सकता हूँ, पर मैं नहीं छोड़ सकता।
क्योंकि यह सब मैं नहीं कर रहा।
यह मेरे बेटे की माँ है।
- ठीक है? - ये लोग, ये…
ये चाहते हैं पुलिस को यह लगे कि यह सब तुम कर रहे हो?
तभी उन्होंने आज का दिन चुना है।
सालगिरह का।
इन लोगों ने मेरे बेटे को मार डाला और अब वे उसकी माँ को मार देंगे।
- तुम ठीक हो, यार? - तुम खो गए हो?
नहीं, नहीं। बस नज़ारे का मज़ा ले रहा हूँ।
अलैक्ज़ांदरप्लत्ज़
फ़ायर ब्रिगेड के लोग कह रहे हैं कि आग कूड़ेदान में शुरू हुई थी।
ठीक है।
और उसने कैमरे बंद कर दिए थे?
कोई बम नहीं था?
ऐसा ही लगता है। जल्दी ही और जानकारी मिल जाएगी।
क्या है ताज़ा जानकारी?
उसने सब नाटक किया था।
वहाँ कोई विस्फोटक नहीं थे, तो चलिए।
आप कह सकते हैं, "मैंने तो पहले ही कहा था।"
अगले स्टेशन पर हमने अपने दस्ते खड़े किए हुए हैं।
अगर वह वाक़ई ढोंग कर रहा है, तो नियंत्रण अपने हाथ में लेने का समय आ गया है।
तुम ठीक हो?
क्या यह करने का कोई तरीक़ा है जो मुझे समझ नहीं आ रहा है?
इसे चेनसॉ कहते हैं।
तुमने कोई टैक्सी तो नहीं बुलाई ना?
- नहीं, क्यों? - ऐसे ही सोचा।
वह बस… पगडंडी पर आगे एक आदमी है।
- कौन सा आदमी? - काली ऐसयूवी में एक मूर्ख है,
पहनावे से स्थानीय नहीं लगता।
शायद ऐसे ही खड़ा हो।
बर्लिन मुख्य रेलवे स्टेशन
- विंटर बोल रही हूँ। - हमें बम बनाने वाले के
फ़्लैट में एक बर्नर फ़ोन मिला है।
उससे कॉल किया जाने वाला आख़िरी नंबर सैम नेल्सन का था।
अलैक्ज़ांदरप्लत्ज़ में तो आगजनी की गई थी।
यह पूरा किस्सा एक झाँसा लग रहा है।
नहीं, नहीं। झाँसा नहीं हो सकता।
उस बंधक के पास जो ब्रीफ़केस था, उसमें कोई बम नहीं था।
मेरी बात सुनो। एक बम मौजूद है।
अगर वह उस ब्रीफ़केस में नहीं था, तो कहीं और होगा।
इसे ख़त्म करने का तुम्हारे पास यह मौक़ा है।
मैं निशानेबाजों को नहीं भेजूँगी।
- अगर कोई और बम हुआ… - निशानेबाज नहीं।
मुझे उससे आमने-सामने बात करने दो।
बिना किसी की जान जाए मुझे इसे ख़त्म करने दो।
इसमें बहुत ख़तरा है।
एक पुराने जासूस को उसका हुनर दिखाने दो।
मैंने 30 साल तक हत्यारों के साथ काम किया है।
और सैम नेल्सन उनमें से एक नहीं है।
पैंतीस मिनट।
क्या?
तुमने कहा था कि 30 मिनट में वे समझ जाएँगे कि तुम झूठ बोल रहे हो।
पर अब 35 मिनट हो गए हैं।
हमें कैसे पता चलेगा?
कि वे यह समझ गए हैं।
- मुझे यह सब बिल्कुल पसंद नहीं। - यह क्या बकवास है?
लो, यह रहा तुम्हारा जवाब।
सब लोग शांत रहो, ठीक है? बच्चों, शांत रहो।
चाहो तो अपने फ़ोन इस्तेमाल करो।
सब लोग सुनो…हम शांत रहेंगे।
सर, सर, क्या हो रहा है? क्या हम फँस गए हैं?
हम शांत रहेंगे।
बिजली को क्या हुआ?
यह फ़ेल-सेफ़ प्रणाली है। ऑटोमैटिक है।
आग फैलने के कारण अपने-आप बिजली बंद हुई है।
हम कोशिश कर रहे हैं कि बिजली वापस आ जाए।
तुम कितनी जल्दी बिजली फिर से चालू कर सकते हो?
कुछ मिनटों में।
मेरी बात सुनो। अगर यह ट्रेन बहुत, बहुत जल्दी चलना शुरू नहीं करती है,
तो इस स्थिति को बिगाड़ने की ज़िम्मेदार तुम होगी।
समझ गई।
हाँ, तुम्हारी सभी माँगें मान ली जाएँगी।
हमें बस बिजली ठीक करने के लिए थोड़ा सा समय चाहिए।
वे बिजली वापस चालू नहीं करेंगे।
बिजली जाने से क्या सब कुछ बंद हो जाता है?
हाँ। कोई वाई-फ़ाई नहीं, कोई लाइव फ़ीड नहीं।
यह एक अंधा कुआँ बन जाता है।
बस एक चीज़ है…
अरे। तुम क्या कर रहे हो?
यह बस आपातकालीन रोशनी के लिए एक स्विच है। देखो।
- वाई-फ़ाई और फ़ोन का सिगनल नहीं है। - ऐसा नहीं हो सकता।
लानत है।
और ऐसा कोई तरीक़ा नहीं है जिससे हम बिजली ख़ुद चालू कर पाएँ?
नहीं। कोई तरीक़ा नहीं है। पूरा नियंत्रण केंद्र से होता है।
हमारे पास कुछ है जो हम इस्तेमाल कर पाएँ?
जैसे असली बम? कोई हथियार?
वे ऐसे आदमी को हथियार क्यों देंगे जिसे वे फँसाने की कोशिश कर रहे हैं।
उन्होंने तुम्हें कुछ नहीं दिया?
यह पोकर का खेल है।
जीतने के लिए सबसे अच्छे पत्तों की नहीं, सबसे बढ़िया झूठ बोलने की ज़रूरत है।
और अगर उन्होंने वह झूठ पकड़ लिया तो?
फिर क्या करेंगे?
क्या मुझे सच में मरना पड़ेगा?
ज़रा सुनना।
रात को ट्रेनें कहाँ खड़ी की जाती हैं?
खोया हुआ सामान रुडोल्फ़स्ट्रासे में मिलेगा।
मैं एक बम ढूँढ रहा हूँ।
देवियों और सज्जनों, यह स्टेशन बंद है।
कृपया निकटतम निकास की ओर जाएँ।
देवियों और सज्जनों, यह स्टेशन बंद है।
कृपया निकटतम निकास की ओर जाएँ।
और तुम्हें पक्का पता है कि कल रात को वह यहाँ खड़ी थी?
हाँ।
क्या यह बर्फ़ है?
सर, मुझे ट्रेन से उतरना है।
- अभी। - अब ज़्यादा समय नहीं लगेगा।
आप यह दो घंटे से कह रहे हैं और हम सब जानते हैं कि यह बकवास है।
वे किसी बम की बात कर रहे हैं, सर। मुझे डर लग रहा है।
देखो, हमें… हम सबको डर लग रहा है।
ठीक है? हम सबको डर लग रहा है।
सत्यानाश।
मुझे…
मुझे तुमसे बात करनी है।
बाहर सुरंग में।
मेरा क्या होगा?
हम बस सुनिश्चित करने जा रहे हैं कि सुरंग सुरक्षित है।
उन्होंने पिछली बार की तरह हमारा रास्ता नहीं रोका है। ठीक है, मैं चाहता हूँ कि तुम बस
थोड़ी देर और यहाँ रुको। ठीक है?
यह सब जल्द ही ख़त्म हो जाएगा, है ना?
देखो।
मैं तुम्हें चोट नहीं पहुँचाऊँगा। ना ही इस ट्रेन में किसी और को।
ठीक है, पर तुम्हें मुझ पर भरोसा करना होगा।
और अगर तुम मुझ पर भरोसा करोगे, मैं सुनिश्चित करूँगा कि सब अपने-अपने घर पहुँच जाएँ… सुरक्षित।
तो, तुम जाँच करना चाहते हो कि वे फिर से हमारा रास्ता रोकने की कोशिश तो नहीं कर रहे?
नहीं। ट्रेन पर उन्होंने किसी तरह हम पर नज़र रखी हुई है।
मुझे नहीं पता कैसे…
पर वे हमारी बातें सुन रहे हैं।
बिजली जाने से अंधेरे में, मुझे लगता है हम यह ख़त्म कर सकते हैं।
तुम यह कैसे करना चाहते हो?
यहाँ लैंडलाइन फ़ोन तो होंगे, है ना?
नीचे सुरंगों में?
हाँ। हर 500 मीटर पर
- एक लैंडलाइन फ़ोन है। - ठीक है।
तुम एक लैंडलाइन फ़ोन तक जाओ।
अच्छा, ब्रिटिश पुलिस से संपर्क करो।
ठीक है। उन्हें बताओ मार्शा स्मिथ-नेल्सन ख़तरे में है।
ठीक है, मार्शा स्मिथ-नेल्सन।
क्या वह तुम्हारे…
- तुम्हारे बच्चे की माँ है? - हाँ, वही है।
अगर हमने मार्शा को सुरक्षित कर दिया, तो सब आज़ाद होकर घर जा पाएँगे।
ठीक है।
- ठीक है। - ठीक है।
- ओह, धत्। - माफ़ करना।
वह क्या है?
क्या मतलब है तुम्हारा?
सैम, जवाब दो। क्या तुम सुन रहे हो? सैम?
ऑटो, क्या हो रहा है?
सत्यानाश।
यह क्या है?
उन्होंने मुझसे कहा था कि अगर मैं असफल हुआ तो मार्शा मारी जाएगी।
हम… हम सब भी मारे जाएँगे।
- मैं कहती हूँ दरवाज़े खोल देते हैं। - यह सुरक्षित नहीं होगा, दोस्तों।
अगर बिजली वापस आ गई…
मैं यह ख़तरा उठाने के लिए तैयार हूँ, धन्यवाद।
ठीक है, फ़्रैन। अपनी उँगलियाँ उसके अंदर घुसाओ…
- अरे। अरे। तुम लोगों को मरवा दोगी। - भाड़ में जाओ!
अरे! ओय, तुम क्या कर रहे हो?
रुको। ऑटो, यहाँ आओ।
ऑटो।
ऑटो, सुन रहे हो?
तुम जवाब क्यों नहीं दे रहे?
कोई है वहाँ?
- हैलो? - हैलो?
- तुम क्या कर रहे हो? - तुम चाहते थे मैं जाऊँ। मैं अभी भी जा सकता हूँ।
- पुलिस को सचेत कर सकता हूँ। - नहीं। बिल्कुल नहीं। ठीक है?
तुम ट्रेन पर उन सब लोगों को देख रहे हो? तुम्हारे यात्रियों को?
ठीक है?
हमें यह जारी रखना होगा।
कैसे? फ़्रैडी को मारकर?
वे मुझे इतने पैसे नहीं दे रहे।
- मुझे जाने दो। - अरे। सुनो।
आज कोई नहीं मरेगा।
अगर तुम्हें मदद चाहिए और तुम बात नहीं कर पा रहे…
हरा बटन दबा दो।
अरे! रुको… नहीं… नहीं…
उफ़! अरे!
रुको!
कर डालो!
कमबख़्त मुझे मार डालो! मुझे कोई फ़र्क नहीं पड़ता!
यह कहीं आसान हो जाएगा अगर तुम बस मेरी बात सुन लो।
किसने भेजा है तुम्हें?
क्या हो रहा है?
चलो!
- चलो। - हाँ।
सत्यानाश।
यह क्या हो गया?
- तुमने यह क्यों किया? - अपनी सीट पर वापस जाओ।
नहीं। नहीं, तुमने यह क्यों…
मुझे बहुत अफ़सोस है।
अब हम क्या करेंगे?
शोएनलाइनस्ट्रासा यू-बान स्टेशन
ट्रेन कहाँ है?
सुरंग में थोड़ा अंदर। सौ मीटर।
- चलो, टीम। - पीछे आओ।
पास रहना। सारे एकदम साथ-साथ चलना।
बिल्कुल मेरे पीछे रहना।
अगर कुछ हुआ, तो हम आपको बाहर निकाल लेंगे।
इस तरफ़ आइए।
वे जगह पर पहुँच गए हैं।
फ़ेबर अब ट्रेन के पास पहुँच रहा है।
जीएसजी9 के जवान उसे आड़ देने के लिए अपनी-अपनी जगह ले रहे हैं।
आशा करती हूँ यह सही फ़ैसला था।
वुल्फ़ से मेरा संपर्क करवाओ। वहाँ नीचे चाहे फ़ेबर गया है, पर यह मेरा ऑपरेशन है।
और सैम?
उसका क्या होगा?
मुझे सबसे ज़्यादा चिंता ट्रेन में बैठे उन 200 यात्रियों की है।
पीछे रहो।
चिंता की कोई बात नहीं है।
सैम।
यह मैं हूँ, पीटर फ़ेबर।
आकर मुझसे बात करो, सैम।
चलो, इस मसले का कोई हल निकालें।
मैं जानता हूँ तुम कोई हत्यारे नहीं हो, सैम।
तुम किसी को चोट नहीं पहुँचाना चाहते।
मैं जानता हूँ तुम बस एक पिता हो जो अपने बेटे के लिए दुःखी है।
चलते रहो, आगे आते रहो…
प्लेटफ़ॉर्म पर…
वह क्या है?
यहीं रहिए, हम इसकी जाँच करते हैं।
हमें कुछ दिखाई दिया है। प्लेटफ़ॉर्म पर कोई है।
क्या मतलब है तुम्हारा? कौन है वह?
आगे आओ। मुझे आड़ दो।
वुल्फ़, तुम सुन रहे हो? कौन है वह?
यह वही यात्री है। वह ब्रीफ़केस वाला।
क्या? वह ज़िंदा है?
नहीं।
अब क्या?
क्लैरा, मैंने तुम्हें चेतावनी दी थी कि अगर तुमने बात बढ़ाई तो क्या होगा।
सैम।
मैं अब यह ख़त्म करना चाहती हूँ।
जो कि मुझे यक़ीन है तुम भी करना चाहोगे।
काश यह इतना आसान होता।
इस ट्रेन में विस्फ़ोटक लगे हुए हैं।
बिजली दोबारा चालू कर दो और मुझे जाने दो,
नहीं तो तुम्हें एक से कहीं ज़्यादा लाशें संभालनी पड़ेंगी।
क्या हुआ?
हैलो? क्या हुआ?
शुक्र है भगवान का।
हमें पीछे हटने का आदेश मिला है।
सुनो!
हमें ट्रेन को जाने देना होगा।
मुझे मि. पिटिफ़ुल बुलाओ
जान, अब यही मेरा नाम है
मुझे मि. पिटिफ़ुल बुलाओ
ऐसे ही मुझे मेरी शोहरत मिली है
पर लोग यह समझना ही नहीं चाहते
एक आदमी इतना उदास क्यों महसूस करता है?
ऊह, वे मुझे मि. पिटिफ़ुल बुलाते हैं
क्योंकि मैंने किसी को खोया था जैसे तुमने अभी खोया है
वे मुझे मि. पिटिफ़ुल बुलाते हैं
यह तो अब सब जानते हैं
वे मुझे मि. पिटिफ़ुल बुलाते हैं
लगभग हर जगह जहाँ मैं जाता हूँ
पर कोई यह समझना नहीं चाहता कि
एक आदमी इतना उदास गाना कैसे गा सकता है?
उप-शीर्षक अनुवादक : मृणाल